|  |  |  |  |  |
| --- | --- | --- | --- | --- |
| Številka: | 43001-92/2020-14 |  | oznaka naročila: | A-56/20 G |
| Datum: | 16.07.2020 |  | MFERAC: | 2431-20-000506/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Ureditev ceste in izgradnja hodnika za pešce ob R1-204/1014 Štanjel-Dutovlje in R1-204/1015 Dutovlje-Sežana** |

**JN004254/2020-B01 - A-56/20; datum objave: 06.07.2020**

**Datum prejema: 16.07.2020   09:25**

**Vprašanje:**

Spoštovani,  
  
Naročnik je v točki 3.2.3.3 določil kot pogoj, da mora biti zagotovljen vodja gradnje, ki izpolnjuje zahteve, med katerimi je določil, da mora imeti visokošolsko izobrazbo s področja gradbeništva najmanj na ravni prve stopnje (dipl. inž. grad.), ki pa je nezakonit. V zvezi z navedenim pogojem naročnika pozivamo k spremembi pogoja na način, da naročnik dopusti tudi vodjo gradnje, ki ima višješolsko strokovno izobrazbo (inženir gradbeništva), saj tudi inženirji gradbeništva, ki imajo zadostne izkušnje, opravljen strokovni izpit za odgovorno vodenje del in so vpisani v imenik vodij del lahko opravljajo naloge vodje del oz. vodje gradnje. Velja poudariti, da so osebe, ki so po ZGO-1 lahko opravljale naloge vodij del skladno s 120. členom Gradbenega zakona (Uradni list RS, št. 61/17 in 72/17 popr.; v nadaljevanju: »GZ«) ohranile svoje pridobljene pravice in tako lahko še vedno opravljajo naloge vodij del (med drugim tudi inženirji gradbeništva lahko opravljajo naloge vodij del oz. vodij gradnje in to tudi za zahtevne objekte, v kolikor so pred sprejemom GZ te pravice imeli).  
  
Ob tem pojasnjujemo, da navedeno velja tudi ob upoštevanju določb Gradbenega zakona (Uradni list RS, št. 61/17 in 72/17 popr.; v nadaljevanju: »GZ«)), in sicer primarno iz razloga, ker za določila 14. člena GZ, ki ureja pogoje za izvajalca še vedno velja prehodno obdobje (izvajalci imajo skladno s prvim odstavkom 120. člena GZ za možnost uskladitve s 14. členom GZ čas dve leti od začetka veljavnosti GZ), kar v danem trenutku še ni poteklo. Nadalje pa tudi sicer velja, da 14. člen GZ ureja le pogoje za opravljanje dejavnosti izvajalca in med pogoji določa zgolj obveznost zaposlitve enega vodje del, ki mora takrat, ko izvajalec prevzame izvedbo celotne gradnje ali pretežnega dela gradnje za zahtevne oz. manj zahtevne objekte izpolnjevati določene pogoje, na nobenem mestu pa ne določa obveznosti, da bi za konkretni projekt oz. konkretno vodenje del oz. gradnje na posameznem projektu (konkretno imenovanje) obstajala kakršnakoli prepoved, ki bi inženirjem gradbeništva prepovedovala opravljanje nalog vodje del/vodje gradnje, v kolikor sicer izpolnjujejo pogoje za takšna dela (tudi ob upoštevanju pridobljenih pravic po ZGO-1).  
  
Glede na navedeno vas pozivamo k spremembi zgoraj navedenih pogojev.  
  
Lep pozdrav.

**Odgovor:**

Naročnik je spremenil Navodila za pripravo ponudbe.